Guslač na krovu
Guslač na krovu  (engl. Fiddler on the Roof), je američki mjuzikl iz 1964. Jerry Bock je napisao glazbu a Sheldon Harnick libreto. Broadwaysku praizvedbu režirao je Jerome Robbins. Scenario je napisao Joseph Stein.

Mjuzikl se temelji na romanu Šaloma Alejhema Tewje der Milchiger ("Tevje, raznosač mlijeka", originalno objavljen na jidišu 1894.) Radnja se odigrava u Anatevki, izmišljenom shtetlu (židovsko selo), u židovskoj oblasti u Carskoj Rusiji. Glavna osoba, Tevje, nastoji očuvati židovske tradicije dolazeći na taj način u sukob sa svojim kćerkama i njihovim nastojanjima da se udaju za osobe koje nisu izabrane na tradicionalan način. Ovi obiteljski konflikti odigravaju se paralelno s nemirima koji nagovještavaju pogrome Židova i pokazuju političke suprotnosti u Carskoj Rusiji. Tevje objašnjava da bi bez svojih tradicija bili nesigurni kao "guslač na krovu".

Melodije u mjuziklu  pripadaju klezmer glazbi. Najpoznatija melodija je "If I were a rich man", (hr. "Kada bih bio bogat"). Hrvatska premijera izvedena je 1970. u zagrebačkom gradskom kazalištu 'Komedija'.

Redatelj Norman Jewison je filmatizirao mjuzikl 1971. Chaim Topol je odigrao glavnu ulogu a film je snimljen u 
Lekeniku.

Izvori

Vanjske veze
 
 Fiddler on the Roof JR. at the Music Theatre International website
 Broadway.tv article noting that Mostel’s script is held at The New York Library of The Performing Arts
 Fiddler on the Roof at Ovrtur
 YouTube video: "Sunrise, Sunset," from the Japanese stage production.
 Longest-running plays on Broadway, Off-Broadway, London, Toronto, Melbourne, Paris, Vienna, and Berlin  
 List of longest-running Broadway productions from Playbill.com

Mjuzikli 1964.
Authority control 2